Kannaland Ladismithers pak mekaar oor water. - Kannaland
Afriforum, Morné Hoogbaard, Munisipaliteit, Water
‘n Bekgeveg het op Facebook uitgebreek waartydens inwoners van Ladismith mekaar en die munisipaliteit aanvat oor ‘n munisipale kennisgewing wat op 4 Februarie op die dorp uitgedeel is. Die kennisgewing dui op ‘n nagenoeg 100% verhoging van die watertariewe vanaf 1 Februarie 2015. Dit is nie onmiddelik duidelik of die verhoging ook van toepassing is op Calitzdorp, Vanwyksdorp en Zoar nie.
Volgens die kennisgewing is die nuwe water tariewe soos volg:
Social and Services Institutions
0-6kl Indigents Only
R8.80-R9.42 per kl
R7.50 – R8.03 per kl
R5.80 – 6.21 per kl
R7.40 – 7.92 per kl
R10.30 – 11.02 per kl
R14.50 – R15.52 per kl
R20.30 – 21.72 per kl
Die kennisgewing volg enkele dae nadat Die Burger op sy voorblad berig het dat Ladismith glo binne weke sonder water kan wees. Volgens die artikel wou Mr. Morné Hoogbaard, Kannaland se munisipale bestuurder, nie enige kommentaar lewer nie. Mr. Hoogbaard, onder wie se administrasie die Kannaland Munisipaliteit telkens ongunstige verslae van die Ouditeur-Generaal kry, het vanoggend ook nie gereageer op navrae oor watter dorpe in die streek ingesluit word en wat die munisipaliteit se planne is om ‘n ramp in Ladismith te voorkom nie.
Volgense kommentaar van Debby Bence op Facebook blyk dit dat die tariewe verdubbel van ongeveer R3.75 per kl tot R7.40 – R7.92. Wilmie Viljoen – ‘n werknemer van Kannaland Munisipaliteit – voer op Faceboek aan dat die munisipalitiet alles in hul vermoë doen om die water situasie te bestuur. Haar raad aan Bence is om self met Mr. Hoogbaard – wat langs haar bly – te gaan gesels vir meer inligting. Dit is nie duidelik van Viljoen se advies aan Bence oor hoe Mr. Hoogbaard, wat telkens weier om inligting aan die media te verskaf oor sake wat inwoners aanraak, met ‘n enkele belastingbetaler gaan skakel vir meer inligting nie.
‘N RAMP SONDER REëN
Hoogbaard se onvermoë of onwillendheid om as munisipale bestuurder die leierskap op te neem en inwoners effektief in te lig oor die ontwikkelende situasie, spruit moontlik uit die feit dat daar sonder onmiddelike reëns min is wat hy óf die munisipaliteit onder sy beheer kan doen om die watertekort te bestuur. Volgens Afriforum verskaf die boorgate wat gesink is om die watertekort te verlig, ook nie ‘n onmiddelike oplossing nie. Die sal glo eers in twee maande in gebruik kom en is boonop te swak, en die hoeveel water te min, om enigsins in die dorp se behoeftes te voorsien.
Viljoen het op Facebook gesê dat ‘n munisipale rampsvergadering geskeduleer is vir 10:00 Vrydagoggend wat deur belanghebbendes bygewoon kan word. Informasie oor waar die vergadering sal plaasvind of wie dit kan bywoon is nie bekend gemaak nie.